paragraph_text: Raspadom grupe Tutti Frutti započinje suradnju s Ivom Amulićem te 1994. izlazi album Zapalimo stare vatre s kojeg se profiliralo niz pjesama kao što su Samo ovu mrvu duše te pobjednička pjesma Opatijskog festivala Što ću s njom za koje Mrduljaš piše glazbu a Z. S. Gibonni stihove. 1994 g. primjećuje tada mladog pjevača Giuliana. Suradnja s njim posljedovala je s više od šezdeset skladbi i nizom uspjeha; uz promociju prvog albuma priređuju spektakularni koncert na platou Koteksa u Splitu pred 30.000 ljudi. Uspješnu suradnju i idućih godina ostvaruje s Giulianom pjesmama Dobro mi došla ljubavi, Srna i vuk, Zovem prijatelje moje te nagrađivane Gori more, Ćutim se lipo za koje piše i stihove.